**ΔΙΑΚΗΡΥΞΗ ΑΝΟΙΚΤΗΣ ΔΙΑΔΙΚΑΣΙΑΣ**

**ΓΙΑ ΤΗ ΣΥΝΑΨΗ ΗΛΕΚΤΡΟΝΙΚΩΝ ΔΗΜΟΣΙΩΝ ΣΥΜΒΑΣΕΩΝ ΕΡΓΟΥ ΚΑΤΩ ΤΩΝ ΟΡΙΩΝ ΤΟΥ Ν. 4412/2016, ΜΕ ΚΡΙΤΗΡΙΟ ΑΝΑΘΕΣΗΣ ΤΗΝ ΠΛΕΟΝ ΣΥΜΦΕΡΟΥΣΑ ΑΠΟ ΟΙΚΟΝΟΜΙΚΗ ΑΠΟΨΗ ΠΡΟΣΦΟΡΑ ΜΕ ΒΑΣΗ ΤΗΝ ΤΙΜΗ, ΓΙΑ ΤΗΝ ΑΝΑΘΕΣΗ ΣΥΜΒΑΣΗΣ ΚΑΤΑΣΚΕΥΗΣ ΤΟΥ ΕΡΓΟΥ ΜΕ ΤΙΤΛΟ:**

**«*Συνέχιση έργων συλλογής και μεταφοράς λυμάτων Τ.Κ. Ολύνθου Δήμου Πολυγύρου*»**

**ΑΡΙΘΜΟΣ ΜΕΛΕΤΗΣ: 3/2024 – α/α ΕΣΗΔΗΣ: 209763**

1. Ο Δήμος Πολυγύρου, προκηρύσσει ανοιχτό δημόσιο διαγωνισμό για την ανάθεση του Yποέργου 1: ***«******Συνέχιση έργων συλλογής και μεταφοράς λυμάτων Τ.Κ. Ολύνθου Δήμου Πολυγύρου*»** της Πράξης ***«Έργα συλλογής, μεταφοράς, επεξεργασίας και διάθεσης λυμάτων Τ.Κ. Ολύνθου Δήμου Πολυγύρου»,*** με προϋπολο­γισμό **1.585.762,72 €** (με αναθεώρηση και απαλλαγή από Φ.Π.Α.). Το υποέργο συντίθεται από την ακόλουθη κατηγορία εργασιών:

α) κατηγορία **ΕΡΓΑ ΥΔΡΑΥΛΙΚΩΝ** με προϋπολογισμό **1.585.762,72 €** (δαπάνη εργασιών, Γ.Ε. και Ο.Ε., απρόβλεπτα και αναθεώρηση εργασιών).

Τo προς εκτέλεση έργο αφορά στην κατασκευή εσωτερικού δικτύου λυμάτων του οικισμού Όλυνθος του Δήμου Πολυγύρου καθώς και τη σύνδεση με τον αγωγό μεταφοράς των λυμάτων που οδηγεί τα λύματα από το κεντρικό φρεάτιο συλλογής στην ΕΕΛ του οικισμού. Συνολικό μήκος 18 km.

Στην ιστοσελίδα της αναθέτουσας αρχής **(www.polygyros.gr)** αναρτάται σχετική ενημέρωση με αναφορά στον συστημικό αριθμό διαγωνισμού και διασύνδεση στον ανωτέρω ψηφιακό χώρο του «**ΕΣΗΔΗΣ - ΔΗΜΟΣΙΑ ΕΡΓΑ»**.

Κάθε είδους επικοινωνία και ανταλλαγή πληροφοριών πραγματοποιείται μέσω της διαδικτυακής πύλης www.promitheus.gov.gr του «ΟΠΣ - Ε.Σ.Η.ΔΗ.Σ».

1. Οι προσφορές υποβάλλονται από τους ενδιαφερομένους ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr/) του **ΟΠΣ ΕΣΗΔΗΣ (αρ. διαγ. Ε.Σ.Η.ΔΗ.Σ. 209763),** μέχρι την καταληκτική ημερομηνία και ώρα που ορίζεται στο άρθρο 18 της παρούσας διακήρυξης, δηλαδή μέχρι την **20η Ιανουαρίου 2025**, ημέρα **Δευτέρα** και ώρα **13:00 μ.μ.**, σε ηλεκτρονικό φάκελο του υποσυστήματος **«ΕΣΗΔΗΣ- ΔΗΜΟΣΙΑ ΕΡΓΑ»** και υπογράφονται, τουλάχιστον, με προηγμένη ηλεκτρονική υπογραφή, η οποία υποστηρίζεται από αναγνωρισμένο (εγκεκριμένο) πιστοποιητικό, σύμφωνα με την παρ. 2 του άρθρου 37 του ν. 4412/2016.

Η συνολική προθεσμία εκτέλεσης του έργου, ορίζεται σε **ΔΩΔΕΚΑ (12) μήνες** από την ημέρα υπογραφής της σύμβασης.

Η επιλογή του Αναδόχου, θα γίνει σύμφωνα με την «ανοικτή διαδικασία» του άρθρου 27 του ν. 4412/2016 και υπό τις προϋποθέσεις του νόμου αυτού.

Η οικονομική προσφορά των διαγωνιζομένων, θα συνταχθεί και υποβληθεί σύμφωνα με τα οριζόμενα στο άρθρο 95 παρ. 2.(α) του ν. 4412/2016, καθώς και στην παρ. 3.5 περ. γ έως στ της παρούσας.

Κάθε προσφέρων μπορεί να υποβάλει μόνο μία προσφορά.

Δεν επιτρέπεται η υποβολή εναλλακτικών προσφορών.

Δε γίνονται δεκτές προσφορές για μέρος του αντικειμένου της σύμβασης.

Κριτήριο για την ανάθεση της σύμβασης είναι η πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή).

1. Σχετικά με την οικονομική και χρηματοοικονομική επάρκεια, προκειμένου οι ημεδαποί ή αλλοδαποί οικονομικοί φορείς να γίνουν αποδεκτοί απαιτείται κατά την υποβολή της οικονομικής προσφοράς να διαθέτουν τουλάχιστον την οικονομική και χρηματοοικονομική επάρκεια όπως αυτή ορίζεται στο **άρθρο 51 παρ. 13 του ΠΔ 71/2019** για όσους δραστηριοποιούνται στην κατηγορία «**ΥΔΡΑΥΛΙΚΩΝ ΕΡΓΩΝ»** βάσει του οποίου για το συγκεκριμένο **απαιτείται** ελάχιστο όριο Οικονομικής και χρηματοοικονομικής επάρκειας.

**Ειδικότερα θα πρέπει να καλύπτονται οι εξής ελάχιστες προϋποθέσεις:**

α) Διαθέτει ίδια κεφάλαια, όπως ορίζονται στην παρ. 6, τουλάχιστον 375.000 ευρώ.

β) Διαθέτει πάγια στοιχεία, όπως ορίζονται στις παρ. 7, 8 και 9, αξίας τουλάχιστον 125.000 ευρώ.

γ) Ελάχιστο κύκλο εργασιών όπως ορίζεται στις παρ. 2, 3, 4 και 5, τελευταίας τριετίας: 750.000 ευρώ.

Επισημαίνεται ότι λόγω των οριζόμενων στις **μεταβατικές διατάξεις (άρθρο 65 παρ. 6)** του **Π.Δ. 71/2019**, στο διαγωνισμό γίνονται δεκτοί και συμμετέχοντες οικονομικοί φορείς εγγεγραμμένοι στο ΜΕΕΠ, εφόσον πληρούν κατ’ ελάχιστον τις προϋποθέσεις της παρ. **6 (β), (γ), (δ) του άρθρου 100** του **Ν. 3669/2008.**

Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικάαπό τα μέλη της ένωσης.

1. Όσον αφορά στην τεχνική και επαγγελματική ικανότητα προκειμένου οι ημεδαποί ή αλλοδαποί οικονομικοί φορείς να γίνουν αποδεκτοί απαιτείται κατά την υποβολή της οικονομικής προσφοράς να διαθέτουν τουλάχιστον την επαγγελματική ικανότητα όπως αυτή ορίζεται στο **άρθρο 52** παρ. 4 του **ΠΔ 71/2019** για όσους δραστηριοποιούνται στην κατηγορία **«ΥΔΡΑΥΛΙΚΩΝ ΕΡΓΩΝ»** και οι οποίοι θα πρέπει να περιλαμβάνουν στη βασική τους στελέχωση:

Τουλάχιστον έναν **(1) τεχνικό Μ.Ε.Κ. Δ΄** **βαθμίδας** και έναν **Β΄ βαθμίδας** της αντίστοιχης κατηγορίας. Εναλλακτικά, μπορεί να αντικατασταθεί ο ένας τεχνικός **Μ.Ε.Κ. Δ΄** **βαθμίδας** με δύο τεχνικούς **Μ.Ε.Κ. Γ΄** **βαθμίδας** και ο ένας εκ των δύο τεχνικών **Μ.Ε.Κ. Γ΄ βαθμίδας** με δύο τεχνικούς **Μ.Ε.Κ. Β΄ βαθμίδας** της αντίστοιχης κατηγορίας.

Επισημαίνεται ότι λόγω των οριζόμενων στις μεταβατικές διατάξεις (άρθρο 65 παρ. 6) του Π.Δ. 71/2019, στο διαγωνισμό γίνονται δεκτοί και συμμετέχοντες οικονομικοί φορείς εγγεγραμμένοι στο ΜΕΕΠ εφόσον πληρούν τις προϋποθέσεις της παρ. 6.α του άρθρου 100 του Ν. 3669/2008 , όπως τροποποιήθηκε και ισχύει στην κατηγορία **«ΥΔΡΑΥΛΙΚΩΝ ΕΡΓΩΝ»** δηλαδή εργοληπτική επιχείρηση, η οποία περιλαμβάνει στη βασική της στελέχωση τουλάχιστον έναν **(1) τεχνικό Μ.Ε.Κ.** **Δ΄** βαθμίδας και έναν (**1) τεχνικό Μ.Ε.Κ. Γ΄ βαθμίδας**.

Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από τα μέλη της ένωσης.

Για την συμμετοχή στον διαγωνισμό απαιτείται η κατάθεση από τους συμμετέχοντες οικονομικούς φορείς, κατά τους όρους της παρ. 1 του άρθρου 72 του ν. 4412/2016, **εγγυητικής επιστολής συμμετοχής**, που ανέρχεται στο ποσό των **31.715,25 €.** Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Κάθε υποβαλλόμενη προσφορά δεσμεύει τον συμμετέχοντα στον διαγωνισμό κατά τη διάταξη του άρθρου 97 του ν. 4412/2016, για διάστημα **δεκατριών (13) μηνών**, από την ημερομηνία λήξης της προθεσμίας υποβολής των προσφορών

1. Το **Υποέργο 1** είναι ενταγμένο στα πλαίσια της Πράξης για την οποία έχει εκδοθεί η με αρ. πρωτ. **41733/30-05-2019** (**ΑΔΑ:** Ω114465ΧΘ7-ΠΦ7) **Απόφαση Ένταξης** της Πράξης με τίτλο **«Έργα συλλογής, μεταφοράς, επεξεργασίας και διάθεσης λυμάτων Τ.Κ. Ολύνθου Δήμου Πολυγύρου»** στο Πρόγραμμα **«ΦΙΛΟΔΗΜΟΣ Ι»** και με τη με αρ. πρωτοκ. 829/18-06-2024 Απόφαση του **ΥΠ.ΕΣ**. έχει μεταφερθεί πλέον στο Πρόγραμμα του **ΥΠ.ΕΣ.** **«ΑΝΤΩΝΗΣ ΤΡΙΤΣΗΣ»** (**ΑΔΑ**: ΩΕΩΤ46ΜΤΛ6-ΕΧΤ).
2. Προβλέπεται η χορήγηση προκαταβολής στον Ανάδοχο σε ποσοστό έως και **δεκαπέντε (15)%** της αξίας της σύμβασης, χωρίς αναθεώρηση και ΦΠΑ, υπό την προϋπόθεση της καταβολής από τον ανάδοχο ισόποσης εγγύησης προκαταβολής.
3. Το αποτέλεσμα της δημοπρασίας θα εγκριθεί από τη Δημοτική Επιτροπή του Δήμου Πολυγύρου.